open-index/open-wikipedia-markdown huggingface dataset:
Carioco

***Carioco*** komiki sail baten protagonista izan zen, ***El loco Carioco***, alegia (euskaraz ***Carioco zoroa***). Carlos Contik, nahiko ezaguna egin zen komiki-sail hau, 1949an sortu zuen. Sortzaileak bere Carioco Bruguera argitaletxearen aldizkarietarako prestatu zuen. Pertsonaia *Pulgarcito* aldizkarian agertzen zen. 1951tik aurrera ere beste aldizkarietan agertu zen, esaterako *Super Pulgarcito*n eta *El DDT*n.

## Gertakizunak 
**Carioco**, komikiaren protagonista, eroetxe batean bizi den eroa da; handik askotan ihes egiten du eta horrela gertatzen zaizkion mota askotako abenturak. Fisikoki, hile-zapa du buruan askotan laztu egiten zaion. Beti jantzi beltzez eta gorbataz jantzita joaten da. Cariocoren eromena atsegina da eta bestei laguntzen saiatzen da, bereziki emakume gazteei. Haren eromena egiten dituen gauza arraroetaz ikusten da, esaterako eskupeta batez arrantza egitea edo ehizan ibiltzea arrantzarako kainaberaz. Cariocok ez du familiarik eta gutxi dira agertzen diren beste pertsonai finkoak, eroetxearen zuzendaria eta Cariocoren psikoanalista kenduta.

## Erreferentziak 
## Kanpo estekak 
* : El maravilloso mundo de los tebeos webgunea.
* : Gabonetako komikia, 1959.
Alderantzizko funtzio

thumb|f funtzio bat eta bere alderantzizko f-1 funtzioa. Ikusten den bezala, f funtzioaren iturburu-multzoa f-1 alderantzizko funtzioaren irudi-multzoa da eta alderantziz f funtzioaren irudi-multzoarekin.
Matematikan, *f(x)* funtzio baten **alderantzizko funtzioa**, *f-1(x)* izendatzen dena, B irudi-multzo bateko edozein elementuri A iturburu-multzoko elementu bat, eta bakarra, esleitzen dion arau orokorra da. Hau da, *f(x)* funtzioari aurreirudi bat emanda irudi bat eskuratzen bada, *f-1(x)* alderantzizko funtzioak irudi hori emanda aurreirudia itzuliko du, hasierako baliora itzuliz. Alderantzizko funtzio oro bijektiboa da. Beraz, bijektiboak ez diren funtzioek ez dute alderantzizko funtziorik izango. Matematikoki adierazita, ondokoa betetzen duen funtzioa da:

::f(f^{-1}(x))=x eta f^{-1}(f(x))=x

## Alderantzizko funtzioa kalkulatzeko metodoak 
### Aldagaien alderantzikapena 
Alderantzizko funtzioa kalkulatzeko metodorik sinpleena izan ohi da. F(x) funtzioaren aldagai aske eta menpekoa trukatzean datza, eta ondoren menpeko aldagaia bakantzea eskatzen du metodoak. Jarraian adibidea:

f(x)={\frac {7x+2} 3} baldin bada,

y=\frac {7x+2} 3 \Rightarrow x = \frac {7y+2} 3 \Rightarrow 3x = 7y+2 \Rightarrow y = \frac{3x-2} 7 non y eta x aldagaiak trukatu egin diren eta bertatik alderantzizko funtzioa ondorioztatzen den:

f^{-1}(x)=\frac {3x-2} 7

Metodo honek muga nabarmenak ditu funtzio konplexuagoetan.

## Propietateak 
### Soiltasuna 
F(x) funtzio batek alderantzizko funtzio bat baldin badu, alderantzizko funtzio hori bakarra izango da.

### Simetria 
Funtzio bat eta bere alderantzizkoaren artean simetria dago. Hain zuzen, jatorrizko funtzioaren eta bere alderantzizkoaren arteko konposaketak identitate funtzioa emango du (y elementuak iruditzat ematen dituena), eta berdin alderantzizko funtzioaren eta haren jatorrizkoaren arteko konposaketan (kasu honetan ordea, x elementuak emango dira iruditzat). Matematikoki:

f \circ f^{-1} = \operatorname{id}_Y

f^{-1}\circ f = \operatorname{id}_X

### Konposaketaren alderantzizkoa 
Izan bitez g(x) eta f(x) bi funtzio bijektibo, eta g \circ f bi funtzio horien konposaketa, orduan, ondorengo propietatea betetzen da:

(g \circ f)^{-1} = f^{-1} \circ g^{-1}

### Bere buruarekiko alderantzizkotasuna 
X multzo bat bada, orduan X multzoko identitate funtzioaren alderantzizkoa identitate funtzioaren berdina da:

{\operatorname{id}_X}^{-1} = \operatorname{id}_X

Orokortasuna emanda, f: X \longrightarrow X motako funtzioaren alderantzizkoa jatorrizkoaren berdina da, baldin eta soilik baldin f \circ f konposaketa id_{X} identitate funtzioaren berdina bada. Funtzio mota horiei inboluzio deritze.

## Adibide batzuk 
* f(x)=x^2 \rightarrow f^{-1}(x)=\sqrt{x}
* f(x)=\frac{1}{x} \rightarrow f^{-1}(x)=\frac{1}{x}

## Kanpo estekak
Epifora (argipena)

**Epifora** hitzak adiera zenbait ditu:
* epifora, errepikapenezko estilo-figura;
* medikuntzan, epifora, malkoen jario etengabea.
Göteborg Hiriko Antzokia

**Göteborg Hiriko Antzokia** () Göteborg hiriko antzoki nagusia da. Götaplatsen enparantzan dago.

## Historia 
1934an ireki zituen ateak. Carl Bergsten arkitektoak diseinatu zuen estilo neoklasikoan. Zeresan ugari eman zuen modaz pasata zegoela esanez baina barrualdeko estilo intimo eta demokratikoak kritikoen onespena jaso zuten. Areto nagusiak 600 ikuslerentzako tokia dauka.

Suediako antzezle garrantzitsuak izan dira bertan, Gösta Ekman eta Ingmar Bergman besteak beste.

## Kanpo estekak 
*  Webgune ofiziala
Atotxa aparkalekua (Donostia)

**Atotxa aparkalekua** Gipuzkoako Donostia hiriburuan dagoen lurpeko aparkaleku bat da.

## Kokalekua 
Egia auzoan dago, Hirutxulo plazaren azpian, garai batean Atotxa futbol zelaia zegoen lekuan.

Sarrera Maria Dolores Agirre kalean du, Atotxako dorrearen alboan, eta irteera berriz, Mandasko Dukearen pasealekuan.

## Kanpo estekak
Phalangeriformes

**Phalangeriformes** normalean possums bezala ezagutzen martsupialiako ordena Diprotodontia goiordena bat dira. endemikoa Australia, Ginea Berria eta Sulawesi martsupial arboreal dira.

## Klasifikazio 
* Phalangeroidea goifamilia
** Burramyidae familia
** Phalangeridae familia
* Petauroidea goifamilia
** Pseudocheiridae familia
** Petauridae familia
** Tarsipedidae familia
** Acrobatidae familia

## Kanpo estekak
Las chicas de la Cruz Roja

***Las chicas de la Cruz Roja*** 1958. urteko espainiar umorezko filma da, Rafael J. Salviak zuzendua.

## Argumentua 
Julia (Luz Márquez), Paloma (Conchita Velasco), Isabel (Mabel Karr) eta Marion (Katia Loritz) laukotea gizarte-maila ezberdineko lagunak dira. Elkarrekin Madril zeharkatzen dute banderatxoaren egunean Gurutze Gorriarentzat dohainak eskatuz eta guztiak familia bat osatzeko asmoa dute.

## Aktoreak 
## Kanpo estekak
Johannes Trithemius

**Johannes Trithemius**, jaiotzez **Johann Heidenberg**, (Trittenheim, 1462ko otsailaren 1a - Würzburg, 1516ko abenduaren 13a) alemaniar abadea izan zen. Kriptografian lehen urratsak eman zituen.

## Biografia 
1462ko otsailaren 1ean, Trittenheimen (egungo Alemania), Johann Heidenberg jaio zen, jaioterria aitzakia Johannes Trithemius edo Tritemio izenez ezagun egingo zen abade beneditarra. Haurra zela hil zitzaion aita, eta handik zazpi urtera ama beste gizon batekin ezkondu zen. Ugazaita haurren hezkuntza akademikoaren aurkakoa zen, eta Johannesek oztopo handiak gainditu behar izan zituen ikasteko. Latina, greziera eta hebreera ezkutuan ikasi zituen. Eta ezkutukoak eta misterioak eragin handia izango zuen haren bizitzan.

17 urterekin etxetik alde egin zuen, ikasteko grinak bultzatuta. Besteak beste, Herbehereetan eta Kolonian izan zen, eta, azkenean, Heidelbergeko Unibertsitatean ikasi zuen.

1482an, Heidelbergetik jaioterrira zihoala, elur-ekaitz batek harrapatu eta Sponheimeko abade etxe beneditarrean aurkitu zuen babesa. Hantxe geratzea erabaki zuen. Hurrengo urtean, 21 urte besterik ez zituela, Sponheimeko abade izendatu zuten. Iritsi zenean abade etxeko liburutegiak 50 bat ale besterik ez zituen; Tritemio abade zela 2.000 alera iritsi zen.

Tritemiori buruzko datu askorik ez dago. Misterioa landu zuen. 1499an, *Steganographia* (mezuen barruan beste mezu batzuk ezkutatzeko teknikez arduratzen den [kriptografia]]ren zatia) izenburuko trilogia prestatzen hasi zen, mende oso bat geroago argitaratu zen arren. 1990eko hamarkadan, La Roche unibertsitateko irakasle Thomas Ernstek eta Jim Reeds matematikariak, bakoitzak bere aldetik, trilogiaren hirugarren liburukiaren eduki guztia enkriptatuta dagoela ondorioztatu zuten. Sekretu gehienak azaldu gabe, klabe eta kodeak askatzeke joan zen Tritemio. Baina klabe horiek bere obran bertan egon daitezke.

Abadeak berak ere liburutegitxoa betetzeko adinako obra mardula utzi zuen. Historia, matematikak, kimika, lexikografia... landu zituen, baita zientzia ezkutuak ere. Zenbaitentzat, gaia seriotasunez eta oinarri sendoz aztertu zuen lehena izan zelako. 1508an *Polygraphiae* lana amaitu zuen, klabe ezkutuei buruzko lan mardula; guztira, sei liburuki zeuzkan. Kriptografiaz gain, Johannesek magia, astrologia, alkimia... landu zituen. Baina eliza katolikoaren itzala ugazaitarena baino luzeagoa zen eta, kriptografiari buruzko inoizko lehen lan inprimatua argitaratu eta urte batzuetara, magia beltza egitea leporatu eta *Polygraphiae*ren ale guztiak erre zituzten.

1506an Sponheim utzi eta Würzburgeko Done Jakue abade etxera joan zen. Hango abade izan zen hil artean.

## Erreferentziak
Arturo Fernández

**Arturo Fernández Rodríguez** (Gijón,  - Madril, ) espainiar aktore eta telebista aurkezlea izan zen, telebistan eta antzerkian ibilitakoa.

## Filmografia
¿Qué he hecho yo para merecer esto?

***¿Qué he hecho yo para merecer esto?*** komedia film bat da, Pedro Almodóvar espainiar zinemagileak 1984an zuzendu zuena.

## Argumentua 
Gloria Madrilgo aldirietan bizi den etxekoandrea da: senarra matxista, semeak prostitutu homosexual eta droga-trafikatzailea eta amaginarreba neurotikoa ditu. Estimulatzailezalea, lagun bakarra du: auzotar emagaldu bat.

## Aktoreak 
* Carmen Maura: Gloria
* Ángel de Andrés López: Antonio
* Verónica Forqué: Cristal
* Gonzalo Suárez: Lucas Villalba
* Miguel Ángel Herranz: Miguel
* Juan Martínez: Toni
* Cecilia Roth: iragarkiaren neska
* Ryo Hiruma: Kendo irakaslea

## Kanpo estekak 
* IMDbko fitxa
Pepi, Luci, Bom y otras chicas del montón

***Pepi, Luci, Bom y otras chicas del montón*** 1980. urteko espainiar film komikoa da, Pedro Almodóvarrek zuzendua.

## Argumentua 
Pepi Madrilgo etxe batean bakarrik bizi den emakumea da. Marihuana landareak hazten ditu, hortaz jabetuta, bere auzotarra den polizia batek Pepi bortxatuko du. Pepi mendekua hartzeko asmotan lagunekin bildu eta polizia jipoituko dute. Baina ez dakite, egitan, honen anaia bikia dela.

## Aktoreak 
* Carmen Maura: Pepi
* Eva Siva: Luciana "Luci"
* Alaska (Olvido Gara): Bom
* Félix Rotaeta: polizia / Juan
* Concha Grégori: Charito
* Kiti Manver: Modelo/abeslaria
* Cecilia Roth: iragarkiaren neska
* Fabio McNamara: Roxy
* Julieta Serrano: Scarlett O'Haraz mozorroturiko emakumea
* Cristina Sánchez Pascual: emakume bizarduna

## Kanpo estekak 
* IMDbko fitxa
You're the One (una historia de entonces)

'''''You're the One (una historia de entonces)''''' 2000. urteko espainiar film dramatiko bat da, José Luis Garcik zuzendua.

## Argumentua 
1940ko hamarkadan, Julia José Miguel mutil-laguna kartzelan sartu ondorengo depresioa gainditzeko Madrildik at aterako da. Goi mailako familia batean jaioa, kotxe hartu eta Cerralbos del Sellara doa, non "Llendelabarca" familia etxetzarra dagoen. Bertan izeko Gala, etxezainak, Orfeo maisua eta Matías apaiza ezagutuko ditu eta hiriburuan jasandakoa ahaztea lortuko du.

## Aktoreak 
* Lydia Bosch (Julia),
* Julia Gutiérrez Caba (tía Gala),
* Juan Diego (don Matías),
* Ana Fernández (Pilara),
* Manuel Lozano (Juanito),
* Iñaki Miramón (Orfeo),
* Fernando Guillén (Padre de Julia),
* Marisa de Leza (Madre de Julia),
* Carlos Hipólito (Fidel),
* Jesús Puente (doctor Bermann),
* Francisco Algora.

## Kanpo estekak 
* IMDbko fitxa
Lydia Bosch

**Lydia Boquera de Buen** (Bartzelona, ), **Lydia Bosch** izen artistikoz ezaguna, kataluniar aktore eta telebista aurkezlea da, telebistan ibilitakoa.

## Filmografia 
### Telebistan 
#### Aurkezlea 
* *Un, dos, tres... responda otra vez* (1984-1986)
* *Sábado Noche* (1987-1988)
* *Domingo en rojo* (1990)
* *Los segundos cuentan* (1991)
* *El Gran Juego de la Oca* (1993-1994)
* *Sin complejos* (1995)
* *No te enrolles* (2007)

#### Aktorea 
* *El olivar de Atocha* (1989)
* *La forja de un rebelde* (1989)
* *Lleno, por favor* (1993)
* *¿Quién da la vez?* (1995)
* *Todos a bordo* (1995)
* *Médico de familia* (1995-1999)
* *Dime que me quieres* (2001)
* *Motivos personales* (2005)
* *Los Serrano* (2008)
* *Águila Roja* (2011)
* *Gran Hotel* (2013)
* *Los misterios de Laura* (2014)
* *Sin identidad* (2014-2015)
* *La verdad* (2016-)

### Zinema 
* *El caballero del dragón* (1985).
* *El disputado voto del señor Cayo* (1986).
* *Jarrapellejos* (1988).
* *La luna negra* (1989).
* *Adeus Princesa* (1992).
* *Mi hermano del alma* (1994).
* *Palace* (1994).
* *Al límite* (1997).
* ''You're the One (una historia de entonces)* (2000).
* *La Hermandad'' (2014).

## Ikus, gainera 
* Bartzelonar ezagunen zerrenda
San Pedro eliza (Malmö)

**San Pedro eliza** (), Malmöko eliza bat da, hiriko eraikin zaharrena gainera.

## Historia 
1319an hasi zituzten eraikuntza lanak. Estilo gotikoan eraiki zen, Baltikoko adreilu gorria erabiliz, Lübeckeko Andre Mariaren elizan eredu hartuta. XV mendean kanpandorrea erori egin zen eta gaur egungoa 1890 urtekoa da.

## Arkitektura 
Habearte bat, bi korridore eta transeptu bat ditu eta kanpandorreak 105 metrotako altuera dauka.

## Iruditegia 

Irudi:Malmö Church.jpg|Kanpandorrea.
Irudi:Malmö Petrikirche 01.JPG|Eliza.
Irudi:Sankt Petri kyrka, Malmö, interior from altar.jpg|Barnealdea.
Irudi:Interior of Sankt Petri kyrka pic-006.JPG|Aldarea.
Irudi:Kanzel Malmö St. Petri-Kirche@20150529.JPG|Pulpitoa.

## Kanpo estekak
Malmöko gaztelua

**Malmöko gaztelua** () Malmön dagoen gotorlekua da, Eskandian, Suediako hegoaldean. Lehen gaztelua 1434an eraiki zuen Erik Pomeraniakoak. Egitura hori mendearen hasieran eraitsi zen, eta Kristian III.a Danimarkakoak beste bat eraiki zuen 1530eko hamarkadan. Historikoki, gotorleku hori Danimarkako baluarte garrantzitsuenetako bat izan da.

Gaztelua bost urtez (1568-1573) James Hepburn espetxea izan zen, Bothwelleko IV. kondea, Eskoziako Maria I.aren hirugarren senarra. Kondea Federiko II. errege daniarraren aginduz atxilotu zuten bere itsasontzia Bergen herrian, Norvegian, ekaitz batean hondartu zenean. Malmöko gaztelura bidali zuten espetxeratzeko, nahiz eta lehenago Londresko dorretik askatu zuten, Mariaren bigarren senarra, Enrique Estuardo, Lord Darnley, hil zutela ebidentziarik ez zegoelako. Ezkongabe gisa, Federiko II.ak Ingalaterrako Isabel I.a gorteiatu zuen eta Zaldun izendatu zuten. Iturri batzuek Danimarkako erregearen inplikazioaren bigarren arrazoia iradokitzen dute: uste da Eskoziatik erreskatea jasotzeko itxaropena zuela. Hala ere, Bothwelleko Kondea 1578an hil zen Dragsholmeko Gazteluan, Selandian. Han, bost urteren ondoren, Malmöko gaztelura eraman zuten, Danimarkak eta Eskoziak askatzeko negoziaziorik egin gabe.

## Iruditegia 

Irudi:Malmöhus slott exteriör 0111.jpg|Gaztelua.
Irudi:Malmöhus slott entre 004.jpg|Sarrera.
Irudi:Malmöhus slott exteriör 0110.jpg|Inguruko parkea.
Irudi:Malmöhus 2–flygbild 06 september 2014.jpg|Airetiko ikuspegia.
Irudi:Malmo castle.jpg|Gaueko ikuspegia.

## Erreferentziak 
## Kanpo estekak
Moderna Museet Malmö

**Moderna Museet Malmö**, Suediako Malmö hirian dagoen Arte Moderno eta Garaikidearen museoa da. Stockholm hiriburuko Moderna Museet museoaren barnean dagoen arren erakusketa programa askea dauka.

## Historia 
Museoak 2009an ireki zituen ateak. Eraikin nagusia 1901eko argi-indar zentral batean dago, eta honi gehigarri moderno bat egin zioten.

## Iruditegia 

Irudi:Roseum, Malmö.jpg|Eraikin nagusia.
Irudi:Moderna malmo 1.JPG|Gehigarri berria.

## Kanpo estekak 
*  Webgune ofiziala
Elipsi (narratologia)

Narratologian, **elipsia** diskurtsoa kontakizunaren denbora-zatiak baztertzea da, irakurle inplizituak berak denbora horretako gertaerak irudika ditzan. Askotan "..." gisa adierazten da ere. Bere erabilera literarioaz gain, filmetan ere erabiltzen da, helburu berberarekin. Metodo honekin gertaera baten aurretik eta ondoren emandakoa bakarrik erakusten da, eta ez gertaera bera. Elipsiaren helburuetako bat narrazioan garrantzitsuak ez diren eremuak kentzea da, baita kontakizunean aurrera egiteko ere.

Askotan elipsi horien denbora ere aipatzen da, adibidez: "hurrengo goizean", "3 urte beranduago" edo "gau hartan".

## Kanpo estekak
El Astillero (argipena)

**El Astillero** izenak adiera zenbait ditu:
* El Astillero, Kantabriako udalerria;
* El Astillero, Juan Carlos Onettiren eleberria.
Daniel Pacheco

**Daniel Pacheco Lobato** (Pizarra, Malaga, Espainia, 1991ko urtarrilaren 5a) espainiar futbolaria da. Aurrelari bezala jolasten du eta gaur egun (2016) Deportivo Alavésen ari da, Real Betisek mailegatuta.

## Ibilbidea 
Pachecok bere debuta Liverpool Erreserbak taldean egin zuen  2008eko otsailaren 5ean Bolton Wanderers taldearen aurkako partidaa. Bere debuta biribiltzeko, partidu horren lehenengo gola berak sartu zuen, Ian Walker, Boltonen atezainaren errebote bat aprobetxatuz. 2008ko apirilean, Pacheco 50 metroko pase bat bidali zion Krisztián Németh taldekideari, eta honek Blackburn Rovers Erreserbak taldearen aurkako partidako gol bakarra sartu zuen. Gol honek, Premier Reserve League North txapelketaren irabazle bihurtu zuen Pachecoren taldea. 2008ko maiatzaren 7an, Pacheco, bigarren zatian ordezko gisa zelairatu zena, Lucas Leiva bere taldekideari pase zoragarria eman zion, eta honek Aston Villa Erreserbak taldeari hirugarren gola sartu zion , Anfielden jokatutako partidan. 

2009ko abenduaren 9an, Daniel Pachecok Liverpoolen lehenengo taldearekin egin zuen debuta, bigarren zatian, Alberto Aquilani ordezkatuz, Champions League UEFA-ren  Fiorentina taldearen aurkako partidan. Bere debuta ligan, bi aste beranduago gertatu zen, Boxing Day delako egunean, Aquilaniren ordez zelairatu zen berriro eta taldeak 2-0-ko garaipenean lortu zuen Wolverhampton Wanderers-en aurka.

2010eko uztailean, Espainiako 19 urte azpiko taldearekin europarra jokatu zuen. Danielek goleatzaile nagusiaren saria jaso zuen eta Espainia azpitxapeldun geratu zen, finala Frantziaren aurka 2-1 galdu baitzuen. 

2011ko uztailean Atletico Madrilek maileguan hartu zuen Daniel Liverpooletik, eta Rayo Vallecano-ri eman zion, jokalaria erosteko aukera mantenduz.

## Selekzio nazionala 
Ez da inoiz selekziora deitua izan.

## Tituluak 
* **Liverpool Erreserbak**
** Dallas Txapelketa: Irabazleak 2008an
** Liga Erreserbak Iparraldean: Irabazlea 2007-08an
** Liga Erreserba nazionalaren Txapeldun 2007-08an

* **Espainiako futbol u-19**
** Euro 19 azpikoa, 2010: txapeldunordea.
** Euro 19 azpikoa 2010: goleatzaile nagusiaren saria.

## Klubak 
## Erreferentziak
Marketin esperientzial

Marketing esperientziala ideia  ulertzeko marketin tradizionaletik abiatu behar dugu. Azken hau, bada bere kalitatea bezala produktuaren alderdietan, bere ezaugarrietan eta bere etekinetan zentratzen da. Aldiz, lehena berezko bezeroarengan eta honek merkaturatzean eta produktuko edo zerbitzuko erabileran zehar lortzen dituen esperientzietan. Beraz, gakoa dago bezero batek aukeratzen duela produktu bat  erostea baino lehen, eta bere kontsumoan zehar eskaintzen dion bizipenetan oinarritzen da.

Beraz,honela definitu genezake“produktu bateko eskaintzaren balioaren kudeaketa edo zerbitzua bizipen emozional komunikazioa eta kontsumoa erabiltzailearentzako atsegingarriko eta markarako egokien bidez” bezala.
thumb|Experiential Marketing Association Nazioartekoaren (IXMA-ren) fundatzailea
Max Lenderman-ek, Experiential Marketing Association Nazioartekoaren fundatzailea da (IXMA) eta marketin esperientzialaren  zelai profesionalean kontuan hartutako aitzindarien bat, marketin esperientzialaren metodologia proposatzen du bere lanean: 5 puntu hauek seinalatzen ditu:

1. Marketin esperientzialaren kanpainek etekin adierazgarria ekarri behar dute kontsumitzailearentzat.

2. Marketin esperientziala komunikatzen da marketineko profesionalaren eta kontsumitzailearen arteko elkarrizketa pertsonalean.

3. Jendea era gogoangarrian nahasten oinarritzen da.

4. Marketin esperientziala kontsumitzaile indibidualari botere gehiago emango dio eta ebanjelizazioa askatuko du kale-oinera.

5. Arrakastaren edo etorkizunaren marken porrotaren gakoa izango da.
Nassauko etxea

thumb|Nassauko etxearen armarria (XIII. mendetik).
**Nassauko etxea** alemaniar aitoren semeen familia da, Laurenburgeko dukeen ondorengoa. Erdi Aroan hasi zen dinastia, Walram Nassauko lehenengo kondearekin. Familia honetakoak dira, besteak beste, Gilen I.a Orange-Nassaukoa (Goibela, 1533-1584), Maurizio Nassaukoa (1567-1625) eta Gilen III.a Ingalaterrakoa (1650-1702). Gaur egungo Luxenburgoko eta Herbehereetako erregeak familia honen ondorengoak dira.

## Erreferentziak 
## Kanpo estekak
Sykes-Picot Hitzarmena

**Sykes-Picot Hitzarmena**, ofizialki **Asia Txikiko Hitzarmena** (ingelesez *Sykes–Picot Agreement* edota *Asia Minor Agreement*, eta frantsesez *Accords Sykes-Picot*) Britainia Handia eta Irlandako Erresuma Batua eta Frantziako Hirugarren Errepublikaren arteko ezkutuko hitzarmen bat izan zen, Errusiar Inperioaren onarpena ere izan zuen. Hitzarmen honen helburua Lehen Mundu Gerran Entente Hirukoitzak Otomandar Inperioa garaitzearen kasua emanez gero Ekialde Ertaineko lurralde banaketa zehaztea zen. Hizarmena gauzatzeko negoziaketak 1915eko azarotik 1916ko martxora ezkutuan burutu ziren, eta 1917ko azaroaren 23an Izvestia eta Pravda errusiar egunkari boltxebikeek ezagutzera eman zuten, handik egun gutxira, azaroaren 26an, The Manchester Guardian britainiar egunkariak egiaztatu zuen.

Hitzarmen honek berebiziko garrantzia izan zuen, eskualde honi bere orduko eta etorkizuneko egitura eman baitzion. Irak eta Siriaren arteko muga zehaztu zuen, eta ondorengo Israel eta Palestinaren arteko gatazkan eragina ere izan zuen.

Aditu eta jende askok Mendebaldeko mundua eta Arabiar munduaren arteko harremanen giltzarri edo inflexio puntutzat jo ohi dute. Alde batetik, Lawrence Arabiakoak arabiarrei Otomandar Inperioaren aurka borrokatu eta Britainiar Inperioaren aldeko aliatu bilakatzearen truk Siria Handiaren eremuan aberri arabiar nazional bakar bat sortzeko egin zien zina hautsi zen, eta bestaldetik, Europako bi potentzia kolonialek eremuaren kontrolaren banaketa burutu zuten: Frantziaren esku Turkiaren hego-ekialdea, Iraken iparraldea, Siria eta Libano gelditu ziren, eta Erresuma Batuaren esku, Mediterraneoaren kostaldetik Jordan ibaira zihoan lurraldea, Jordania, Iraken hegoaldea, eta Haifa eta Akre hiri-portuen arteko lur eremu txiki bat ere bai, Mediterraneorako sarbidea izan zezan. Aldiz, Errusiar Inperioak trukean Istanbul, Turkiar itsasarteak eta Armenia bereganatuko zituen.

1918an jada Otomandar Inperioaren porrota aurreikusten zenez, hitzarmena gauzatzeari eta lur eremuak britainiar eta frantziarren artean banatzeari ekin zitzaion. Aldiz, Errusiar Iraultza jazo eta Errusiar Inperioare eta tsarren gobernuaren desegitea jazo zenez, Errusian boterera iritsi berri ziren boltxebikeek 1917ko azaroaren 23an ezkutuko hitzarmena jendaurrean ezagutzera eman zuten, ondorioz "britainiarrak lotsarazi, arabiarrak haserretu eta turkiarrak poztu egin ziren".

## Kanpo estekak 
* Sykes-Picot Hitzarmenaren jatorrizko testua ingelesez
Justino, un asesino de la tercera edad

***Justino, un asesino de la tercera edad*** 1994ko Santiago Aguilar espainiar zinema zuzendariak zuzendutako umore beltzezko komedia filma bat da. La Cuadrillaren (Santiago Aguilar eta Luis Guridi) filma bat da.

## Sinopsia 
Justino zezen-plazatik berriki jubilaturiko sastakaitzaileak zaletasun berria du. Sansoncito kuxin-saltzailearekin batera, bere ibilbidea egingo du krimenean.

## Aktoreak 

* Saturnino García (Justino)
* Juanjo Puigcorbé (enpresaria)
* Carlos Lucas (Sansoncito)
* Alicia Hermida (Doña Pura)
* José Alias (atezaina)
* Carlos de Gabriel (Carlos)
* Rosario Santesmases (Ana)
* Francisco Maestre (Renco)
* Fausto Talón (Fausto)
* Carmen Segarra (Reme)
* Concha Salinas (Angelines)
* Vicky Lagos (*la Chata*)
* Popocho Ayestarán (maitre)
* Javier Jiménez (bezero)
* Juana Cordero (erizain)
* Fernando Vivanco (Dr. Larruscain II)
* Marta Fernández Muro (Cova)
* Ana Sáez (metron hildakoa)
* Darío Paso (makarroi nagusia)
* Marcos León (makarroi gaztea)
* Félix Rotaeta (eroslea)
* Jaime Otero eta Tin Sierra (zabor-biltzaileak)
* Enrique Villén (mozkortia)
* Manuel Millán (polizia gaztea)
* Juan Polanco (polizia lodia)
* Alicia Sánchez (hotel zuzendaria)
* Víctor Villate (Insp. Vázquez)
* Víctor *Coyote* Abundancia (Insp. Vargas)
* Julio Escalada (Gálvez)
* Ángel Plana (García)
* Ramón Barea (Insp. Arsenio)
* Jesús Alcaide (Insp. Antolín)

## Kanpo estekak
Gary Cooper, que estás en los cielos

***Gary Cooper, que estás en los cielos*** 1981. urteko espainiar film dramatikoa da, Pilar Mirók zuzendua.

## Argumentua 
Andrea Soriano (Mercedes Sampietro) hogeita hamar urte bete dituen profesional arrakastatsua da. Telebista zuzendaria da eta bizitza pertsonal triste duen arren... Gary Cooper miresten du.

## Aktoreak 
* Mercedes Sampietro: Andrea Soriano
* Jon Finch
* Carmen Maura: Begoña
* Víctor Valverde
* Alicia Hermida: María
* Isabel Mestres
* José Manuel Cervino
* Mary Carrillo: ama
* Agustín González: Álvaro
* Fernando Delgado: Bernardo Ortega
* Amparo Soler Leal: Carmen

## Kanpo estekak 
* IMDbko fitxa
Tiempo de silencio

***Tiempo de silencio*** 1962an Luis Martín-Santosek idatzitako eleberria da. XX. mendean gaztelaniaz idatzitako eleberri nagusienetariko bat da. Bilbea sinplea izan arren, estilo abanguardista du.

## Argumentua 
1940ko hamarkadan, Madrilen, Pedro doktoreak minbiziaren aurkako ikerketa-zentro batean lan egiten du. Arratoiak behar eta, Amador laguntzailearen bitartez, txabola batean bizi den Muecasi eskatuko dizkio.

## Filma 
1986an izen bereko izenburupean, Vicente Aranda zuzendari espainiarrak zinemara eraman zuen, Imanol Arias aktorea paper nagusian.

## Erreferentziak 
## Kanpo estekak
Arlesko Erresuma

**Arlesko Erresuma**, batzuetan **Bi Burgundietako Erresuma** edo **Burgundiako Bigarren Erresuma** deitua, Erdi Aroko erresuma frankoa izan zen, Rodanoren ibarra hartzen zuena, mendebaldeko Alpeetatik Mediterraneoraino. 933 aldean sortu zen, Burgundia Garaia eta Burgundia Beherea bateratu zirelarik. Hiriburua Arles zuen.

## Historia 
879an, Luis II.a Frantziakoa hil ondoan, Boson Proventzakoak, Karlos Burusoilaren ezkonanaiak, Burgundia Behereko Erresuma (*Juraz haraindiko Burgundia*) sortu zuen, hiriburua Arles zuena.

XI. eta XIV. mendeen artean Arlesko Erresumako zenbait eskualde bereizi ziren: Proventza, Vivarais, Lyonerria, Dofinerria, Savoiako Konderria, Borgoinako Konderria eta mendebaldeko Suitzako alde batzuk. Burgundia Behereko zatirik handiena Frantziako Erresumaren esku gelditu zen. 1378an, Karlos IV.a enperadoreak Karlos VI.a Frantziakoari eman zizkion gelditzen ziren lurraldeak eta erresuma, *de facto*, desagertu zen.
 
## Erreferentziak 
## Kanpo estekak
Estela de Carlotto

**Enriqueta Estela Barnes de Carlotto** (Buenos Aires,  1930eko urriaren 22a),  giza eskubideen aldeko argentinar ekintzailea eta Maiatzeko Plazako Amonen elkarteko lehendakaria da. Bere alaba, Laura Estela Carlotto, 1977an Buenos Airesen bahitua eta desagerrarazia izan zen haurdun zegoela. Zenbait testigantzen arabera, jakin izan zuen haren alaba erditzera iritsi zela eta haren bilobari izena aldatu eta beste norbaiti eman zutela. Ia 36 urtez bilatu zuen. 2014ko abuztuaren 5ean, interesdunak baimendutako DNA froga egin ondoren, bere bezala biloba identifikatua izan zen, eta hala, berreskuratutako 114. biloba izatera pasatu zen. 

## Erreferentziak  
## Kanpo estekak
Tiempo de silencio (filma)

***Tiempo de silencio*** 1986. urteko espainiar film dramatikoa da, Vicente Arandak zuzendua. Luis Martín-Santos donostiarraren izen bereko eleberrian oinarrituta dago.

## Argumentua 
1940ko hamarkadan, Madrilen, Pedro doktoreak minbiziaren aurkako ikerketa-zentro batean lan egiten du. Arratoiak behar eta, Amador laguntzailearen bitartez, txabola batean bizi den Muecasi eskatuko dizkio.

## Aktoreak 
* Imanol Arias (Dr. Pedro Martín)
* Victoria Abril (Dorita)
* Charo López (Charo, Matíasen ama)
* Francisco Rabal (Muecas)
* Juan Echanove (Matías)
* Francisco Algora (Amador)
* Joaquín Hinojosa (Cartucho)
* Diana Peñalver (Florita)
* Margarita Calahorra (Ricarda)
* Queta Claver (doña Luisa)
* María Isbert (Cartuchoren ama)
* Sergio Mendizábal (zuzendari nagusia)
* Juan José Otegui (komisarioa)
* Santiago Pons (Steinberg, margolaria)
* Rosario García Ortega (ostalaria)

## Kanpo estekak
Jokin Esparza

**Jokin Esparza** (Iruñea, ) euskal herritar futbolaria da, Osasunako harrobian hazitakoa.

## Estatistikak 
*2015ko maiatzak 31n eguneratua. Datu ofizialak.*

## Kanpo estekak
Macropodidae

**Macropodidae** ugaztun martsupialen familia bat da, barnean kanguru, walabi eta erlazionatutako espezieak hartzen dituena.

## Taxonomia 
* **Lagostrophinae** subfamilia
** *Lagostrophus*
*** *Lagostrophus fasciatus*
* **Macropodinae** subfamilia
* *Dendrolagus*
** *Dendrolagus bennettianus*
** *Dendrolagus matschiei*
** *Dendrolagus goodfellowi*
** *Dendrolagus inustus*
** *Dendrolagus dorianus*
** *Dendrolagus mbaiso*
** *Dendrolagus ursinus*
** *Dendrolagus pulcherrimus*
** *Dendrolagus scottae*
* *Dorcopsis*
** *Dorcopsis atrata*
** *Dorcopsis hageni*
** *Dorcopsis luctuosa*
** *Dorcopsis muelleri*
* *Dorcopsulus*
** *Dorcopsulus macleayi*
** *Dorcopsulus vaheurni*
* *Lagorchestes*
** *†Lagorchestes asomatus*
** *Lagorchestes conspicillatus*
** *Lagorchestes hirsutus*
** *†Lagorchestes leporides*
* *Macropus*
** *Macropus agilis*
** *Macropus antilopinus*
** *Macropus bernardus*
** *Macropus dorsalis*
** *Macropus eugenii*
** *Macropus fuliginosus*
** *Macropus giganteus*
** *†Macropus greyi*
** *Macropus irma*
** *Macropus parma*
** *Macropus parryi*
** *Macropus robustus*
** *Macropus rufogriseus*
** *Macropus rufus*
* *Onychogalea*
** *Onychogalea fraenata*
** *†Onychogalea lunata*
** *Onychogalea unguifera*
* *Petrogale*
** *Petrogale brachyotis*
** *Petrogale burbidgei*
** *Petrogale concinna*
** *Petrogale persephone*
** *Petrogale rothschildi*
** *Petrogale xanthopus*
** *Petrogale assimilis*
** *Petrogale coenensis*
** *Petrogale godmani*
** *Petrogale herberti*
** *Petrogale inornata*
** *Petrogale lateralis*
** *Petrogale mareeba*
** *Petrogale penicillata*
** *Petrogale purpureicollis*
** *Petrogale sharmani*
* *Setonix*
** *Setonix brachyurus*
* *Thylogale*
** *Thylogale billardierii*
** *Thylogale browni*
** *Thylogale brunii*
** *Thylogale stigmatica*
* *Wallabia*
** *Wallabia bicolor*

## Kanpo estekak
Humanitateak

[thumb|*[Donzelaren hilobia* Sigüenzan.]]
**Humanitateak** () giza kulturarekin lotutako diziplina akademikoen multzo bat dira. Badira beste izendapen generiko batzuk, hala nola "letren" kontzeptua, "Zientziak" deiturikoen aurka (bi kulturen eztabaida) erabili ohi direnak. Hala ere, badira beste izendapen batzuk, "Humanitateak" izenekoarekin identifikatzea, lotzea edo bereiztea problematikoagoa dutenak (erabiltzen dituenaren asmoaren arabera) eta hainbat gogoeta epistemologiko eta metodologiko dakartzatenak: "Gizarte-zientziak" eta "Giza-zientziak". Diziplina humanistikoei izaera ideografiko handiagoa ematen zaie: berezitasunak aztertzea lege edo postulatu orokorrik sortu gabe. Jatorrian (Pizkundeko humanismoko *studia humanitatis*), jakintza humanistikoak edo giza letrak jainkozko letren aurka definitzen ziren. Gainerakoan, humanitateek, giza zientziek ez bezala, ohitura erromaniko eta germaniko handieneko eta sendotasun epistemologiko handiagoa duenak, orientazio anglosaxoi nagusiko ohitura du. 

Mendebaldeko zibilizazioaren eta hezkuntza-sistema tradizionalaren oinarrizko elementu eta definitzaile gisa (azken horretan heziketa humanistikoa ere deitzen zaie), humanitateak bereziki lotuta daude ikasketa klasikoei: artea eta kultura Antzinate greko-erromatarrean oinarrituta daude, eta mendeetan zehar hainbat gehikuntzarekin mendebaldeko kanona deritzona osatzen joan zen, ikuspegi horren kritikoek joera desberdinak izan zituztela salatzen dutena (intelektualismoa, matxismoa, eurozentrismoa, obsoleszentzia), esaldi gutxiesgarri batean laburbildu ohi dena: "hildako gizon zuriak".

Diziplina batzuk edo besteak "giza zientziatzat" edo "gizarte-zientziatzat" hartu edo ez, arazo akademikoa da, eta antolaketa- edo unibertsitate-izaera baino ez du, jakintza batzuk edo besteak zientifikoak diren ala ez adierazten baitu (edozein dela ere definizio horren irismena, zientifikotasun-irizpidea ere ez baita unibertsalki onartzen). "Zientifikotasun" hori da, hain zuzen ere, egile batzuentzat giza izaerara hurbiltzeko eta, ikerketa filologiko eta hermeneutikoaren bidez, iragana landuz bizikidetza soziala eraikitzeko asmoa duten jakintzak bilatzen ditu.

Humanitateen zatitzat har daitezkeen diziplina edo ikasketa-esparruen artean daude filosofia, zuzenbidea, soziologia, antropologia, politologia, filologia (hizkuntzalaritza, semiologia, literatura, literaturaren historia, literatura-kritika), historia, geografia, arte-ikasketak (arte plastikoak, arte eszenikoak, musika, musikologia, estetika, artearen teoria eta artearen kritika), komunikazio-zientziak (kazetaritza, publizitatea, dokumentazioa, bibliotekonomia), besteak beste. Paradoxikoki, nahiz eta hasierako aurkakotasun terminologikoa izan, erlijio ikasketak eta teologia ere "Humanitateen" zatitzat hartzen dira.

## Ikus, gainera 
* Humanitate digitalak

## Erreferentziak 
## Kanpo estekak 
* Ortiz de Pinedo, Aitor (2019) "Letrak kolokan berriz?". *Elinberri*.
Mary Celine Fasenmyer

**Sister Mary Celine Fasenmyer**, **R.S.M.**, (Crown, Pennsylvania, 1906ko urriaren 4a – Erie, Pennsylvania, 1996ko abenduaren 27a) estatubatuar matematikaria izan zen. Eskolan hasi zenetik beti izan zen ona matematikan. Ikasketak bukatu eta berehala hasi zen irakasle gisa lanean. Hainbat ikastetxetan eman zituen eskolak. Ondoren, doktoregoa lortu zuen Michigango Unibertsitatean (1946). Identitate hipergeometrikoak frogatzeko erabiltzen diren ordenagailuko metodoen sortzailea izan zen.

## Erreferentziak
Faruk Egiptokoa

**Faruk erregea** ( *Fārūq al-Awwal*, ; Kairo, Egiptoko sultanerria, 1920ko otsailaren 11 – Erroma, Italia, 1965eko martxoaren 18a) Egiptoko erregea izan zen 1936-1952 bitarteko urteetan.

## Bizitza 
Fu’ad I.aren seme eta ondorengoa izan zen. Ingalaterran ikasi zuen. Wafd Egiptoko partidu nagusiari indarra kentzen saiatu zen, baina 1942an Ingalaterrak Mustafa el-Nahhas Wafd alderdiko buruzagia ezarri zion lehen ministrotzat, Faruk nazien aldeko kontseilariez inguraturik zegoela eta. 1952an, kolpe militar batek erregetza kendu eta Egiptotik kanpo bizi izan zen hil arte.

## Erreferentziak 
## Kanpo estekak
Hassan Fathy

**Hassan Fathy** (; Alexandria, Egipto, 1900eko martxoaren 23a - Kairo, Egipto, 1989ko azaroaren 30a) egiptoar arkitektoa izan zen. Familia aberatsekoa zen, eta Kairon eta Alexandrian bizi izan zen. Kairoko eskolan Arte Ederretako ikasketak egin zituen. 1960ko hamarkadaren amaieran sortu zen “autoeraikuntza” mugimenduko buru izan zen, eta arkitektura antimodernistaren jarraitzaile sutsua izan zen.

## Erreferentziak 
## Ikus, gainera
*Herri-arkitektura
## Kanpo estekak
Psikologia kognitibo

**Psikologia kognitiboa** kognizioaren azterketaz arduratzen den psikologiaren atala da, hots, ezagutzan parte hartzen duten prozesu mentalak.

Ikuspegi kognitibistak pertsonaren adimenean edo kognizioan gauzatzen diren barne-prozesuetan oinarritu dira. Aztertzen dituen prozesu mentalak honakoak dira: Pertzepzioa, memoria, arreta, motibazioa, lenguaia, pentsamendu logikoa etb. Psikologia kognitiboa garun barnean ematen diren prozesuak ulertzen saiatzen da eta horrela gizakiaren jokaerak aurre esan edo zuzentzeko asmoa du. Garun barruan ematen diren prozesuak hala nola Zentzumen organoetatik lortzen dugun informazioa biltegiratzea, berreskuratzea, ezagutzea, ulertzea, antolatzea eta berriro erabiltzea da.

Neurozientziaren, adimen artifizialaren, psikologiaren, linguistikaren, antropologiaren  eta filosofiaren arteko erlazio bat da, hauek hexagono kognitiboa osatzen du.

Kognitiboek ez dituzte lege orokorrak bilatzen, ezberdintasun indibidualaren arrazoiak eta zergatiak baizik. Jean Piaget, Lev Vigotski, Jerome Bruner eta David Ausubelentzat, zuzenean behatu ezin den barne prozesua da ikaskuntza. Egile horien metodoek, ezberdinak izanik, pertsonak eta behagarriak ez diren hainbat aldagai hartu dituzte kontuan. Ikastea, haien aburuz, gizabanakoaren barnean gertatzen den aldaketa da.

## Psikologia Kognitiboaren ezaugarriak 
* **Jarraitua:** bizitza osoan zehar ematen da.
* **Metakorra:** egungo esperientziak ulertzeko ahalmena lehenagoko esperientzietan oinarritzen da.
* **Konplexutasuna:** areagotzeko joera. Ahalmen, gaitasun eta abileziak hobetuz.
* **Antolakuntza:** organizatua eta orokortasunetik zehatzetara doa.
* **Arlo ezberdinen menpekotasuna:** arlo bateko eskuraketa, beste arloen garapenarekin lotuta. (Holistikoa)

## Erreferentziak 
## Kanpo estekak
Phalanger

***Phalanger*** ugaztun animalia generoa da. Phalangeridae familian martsupial dira.

## Espeziea 
* *Phalanger alexandrae* Flannery & Boeadi, 1995
* *Phalanger carmelitae* (Thomas, 1898)
* *Phalanger gymnotis* (Peters & Doria, 1875)
* *Phalanger intercastellanus* (Thomas, 1895)
* *Phalanger lullulae* (Thomas, 1896)
* *Phalanger matabiru* Flannery & Boeadi, 1995
* *Phalanger matanim* (Flannery, 1987)
* *Phalanger mimicus* Thomas, 1922
* *Phalanger orientalis* (Pallas, 1766)
* *Phalanger ornatus* (Gray, 1860)
* *Phalanger rothschildi* (Thomas, 1898)
* *Phalanger sericeus* (Thomas, 1907)
* *Phalanger vestitus* (Milne-Edwards, 1877)

## Kanpo estekak
Walabi

**Walabi** makropididoen familiako zenbait ugaztun martsupialioen izen arrunta da. Australia eta Ginea Berrian bizi dira. Taxonomiaren aldetik, kanguruen familia eta batzutan genero berean daude.

## Espezie hautatuak 
* Tammarko walabi (*Macropus eugenii*)
* Walabi beltz (*Wallabia bicolor*)
* Walabi lepogorri (*Macropus rufogriseus*)
* Ekialdeko walabi (*Lagorchestes leporides*)
* Walabi arina (*Macropus agilis*)
* Isats adardun walabiak (*Onychogalea* generoa)
* Harkaitz-walabi (*Petrogale penicillata*)
* Walabi beltz marradun (*Macropus dorsalis*)
* Ginea Berriko mendi-walabiak (*Dorcopsis* generoa)

## Erreferentziak 
## Kanpo estekak
La pasión turca

***La pasión turca*** 1994. urteko espainiar film dramatikoa da, Vicente Arandak zuzendua. Antonio Galaren izen bereko eleberrian oinarrituta dago.

## Argumentua 
Desideria (Ana Belén) senarra eta lagunekin batera Turkiara doan hogeita hamar urteko emakumea da. Ezkontzaz nazkaturik, Desi Yamam (George Corraface) taldeko gidariaz maiteminduko da.

## Aktoreak 
* Ana Belén: Desideria
* Georges Corraface: Yaman
* Ramón Madaula: Ramiro
* Sílvia Munt: Laura
* Helio Pedregal: Artuto
* Blanca Apilánez: Felisa
* Francis Lorenzo: Marcelo
* Loles León: Paulina

## Kanpo estekak 
* IMDbko fitxa
El amante bilingüe

***El amante bilingüe*** 1993. urteko espainiar-italiar film dramatikoa da, Vicente Arandak zuzendua. Juan Marséren izen bereko eleberrian oinarrituta dago.

## Argumentua 
Joan Mares Norma Valenti hizkuntzalariarekiko duen lizunkeria epikoa da eta ezin du emakumea burutik kendu. Buruan zauritua izan ondoren, kaleko musikari bilakatuko da eta Norma lortzeko plan bat asmatuko du.

## Aktoreak 
* Imanol Arias: Joan Marés/Juan Faneca
* Ornella Muti: Norma Valenti
* Loles León: Griselda
* Javier Bardem: zapata-garbitzailea
* Joan Lluis Bozzo: Valls Verdú
* Blanca Apilánez: Carmen

## Kanpo estekak 
* IMDbko fitxa
Bruc (filma)

***Bruc*** 2010. urteko espainiar film dramatikoa da, Daniel Benmayorrek zuzendua. Bruceko danborrariaren elezaharrean oinarrituta dago.

## Argumentua 
1808ko ekainaren 6an Bruceko danborrariaren lanari esker napoleondar armada menderatzen dute. Napoleon Bonapartek berria jakin bezain pronto Alain Maraval husarren kapitainari danborraria harrapatzeko eta hiltzeko agindua emango dio.

## Aktoreak 
## Erreferentziak 
## Kanpo estekak 
* IMDbko fitxa
Juan José Ballesta

**Juan José Ballesta Muñoz** (Parla, ) espainiar aktorea da.

## Filmografia 
## Telebista 
* *El ministerio del tiempo* (2016)
* *¡A bailar!* (2014)
* *Por arte de magia* (2013)
* *Splash! Famosos al agua* (2013)
* * Hispania* (2010-2012)
* *Compañeros* (2000-2001)
* *Querido maestro* (1996-1998)
Natan (profeta)

[thumb|200px|Natan Jakintsua, [Marc Antokolskyrena, 1873.]]
**Natan** ( *Nāṯan*;  fl. ) igarle judua izan zen, Dabid erregearen garaikoa. Eragin handia izan zuen haren gobernuan. Dabiden agintaldiaren amaieran errege Salomon haren ondorengo izendatzearen alde azaldu zen.

## Erreferentziak 
## Kanpo estekak
Àstrid Bergès-Frisbey

**Àstrid Bergès-Frisbey** (Bartzelona, ) aktorea da. Aita kataluniarra eta ama frantziar-estatubatuarra ditu. Gurasoak banatu eta gero eta bost urte besterik ez zituela, Arroxelatik gertu joan zen eta Parisen hasi zen bere ibilbide profesionala.

## Filmografia 
## Erreferentziak
Deux arabesques

**Deux arabesques** (frantsesez *Hamabi Arabesko*) Claude Debussy frantziar musikagileak pianorako konposatutako musikalana da. 1888-1891 artean eta oraindik hogei urte betetzear zituela idatzi zuen. Nolabaiteko giro onirikoa duen doinu patxadatsua da.

1974an musika elektronikoaren aitatzat jo ohi den Isao Tomita japoniar musikagileak "Arabesque No. 1" izeneko bertsio elektronikoa konposatu eta *Snowflakes Are Dancing* ("Elurmalutak Dantzan Dabitz") diskoaren argitarau zuen, jatorrizko abestia bera baina oraindik ezagun eta ospetsuagoa bilakatuz. Konposizio elektroniko hau TVE kateko *Planeta Imaginario* (1983-1986) kataluniar saioaren soinu banda izan zen.

## Kanpo estekak 
* *Deux arabesques* konposizioa entzunai, Claude Debussy
* *Planeta Imaginario* telesailaren sarrerako doinua, Isao Tomita japoniarraren "Arabesque No. 1" bertsio elektronuikoa entzungai. Youtube.com
Uppsalako gaztelua

**Uppsalako gaztelua** () Suediako Uppsala hirian dagoen gaztelua da, XVI mendean eraikitakoa.

## Historia 
Erlijio Erreformaren garaian Gustavo I.a Vasa erregeak Artzapezpikuaren jauregia konfiskatu eta errege gaztelu bat eraiki zuen 1549an katedralaren parean zegoen muinoan. Garai hartan Suedia Europako inperio indartsua zen eta hurrengo erregeek gazteluan bizitzea erabaki zutenez hainbat birmoldaketa egin zizkioten.

1702an sute batek hiriaren gehiengoa erre zuen eta gaztelua ere erabat suntsituta geditu zen. Hainbat urte behar izan ziren gaztelua berreraikitzeko eta hainbat material Stockholmeko Errege Jauregia egiteko eraman ziren.

## Iruditegia 

Irudi:Schloss Uppsala.jpg
Irudi:Södra tornet på Uppsala slott.jpg
Irudi:Uppsala Schlosshof.jpg
Irudi:Uppsala slott-1.jpg
Irudi:Gunillaklockan.jpg|Gunilla kanpaidorrea.

## Kanpo estekak
Europako Parlamentuko talde politikoak

eskuinera|thumb|250x250px| VIII. legegintzaldiko taldeak:
**Europako Parlamentuko talde politikoa, **legealdi bakoitzean 25 diputatu edo gehiago biltzen duen barne antolakuntza funtzionalari deitzen zaio. Taldeko diputatuak gutxienez Batasuneko estatu kideen laurdena ordezkatu behar dute, gertutasun ideologikoaren irizpidearen arabera elkartzen dira eta eraketan adostutako barne arauak betetzea onartzen dute. Antolakuntza mota honek Parlamentuaren funtzionamendua errazten du, izatez, ikuspegi ideologikoak multzokatzen baititu eta gehiengo eta gutxiengoen osaketa ahalbidetzen baitu.
## 2016ko talde politikoak 
## Kanpo-estekak
Uppsalako Unibertsitatea

**Uppsalako unibertsitatea** () Suediako eta Europa iparraldeko unibertsitate zaharrena eta garrantzitsuena da, 1477 urtean sortutakoa. Uppsala hirian dago.

## Historia 
### Sorrera 
XV mendean Europako beste unibertsitateak bezala, elizari loturiko zentro gisa sortu zen eta Sixto IV.a aita santuak eman zizkion eskubideak. Lau fakultate eratu ziren orduan: Teologia, Legegintza (kanonikoa eta erromatarra), Medikuntza eta Filosofia.

XVI mendean Gustavo I.a Vasa erregeak Erlijio Erreforma bultzatu zuen eta Uppsalako unibertsitatea katolizismoarekin lotzen zenez suediar ikasleek Alemaniako unibertsitatetara jo zuten eta Uppsalakoaren ikasle kopurua asko jeitsi zen.

### Ilustrazio garaia 
Mendearen bukaeran ordea luteranismoaren bultzatzailea bihurtu zen eta 1593an pribilejio berriak jaso zituen eta XVII mendean Suediar Inperioa handitzearekin batera unibertsiate ugari zabaldu ziren herrialde osoan. Gustavo II.a Adolfo erregeak interes handia azaldu zuen Uppsalarekiko eta 1625ean katedralaren alboan Gustavianum eraikina altxatu zuen unibertsitatearen egoitza izateko. Carolus Linnaeus botanikaria bertan aritu izan zen irakasle lanetan XVIII mendean eta *Systema Naturae* argitaratu zuen 1738an. Samuel Klingenstierna matematikaria (1728an) eta Anders Celsius fisiko eta astronomoa (1729an) ere bertan izan ziren irakasle.

### XIX menetik aurrera 
1865 urtean Carl Johan Svensén parlamentariak emakumeek ikasketak egiteko eskubidearen aldeko mozioa aurkeztu zuen eta 1873an dagoeneko ikasketa guztietarako eskubidea lortru zuten, teologia eta legegintza ezik.

Gaur egungo eraikin nagusia 1887an eraiki zen italiar pizkundeko estiloan eta Herman Teodor Holmgren arkitektoak diseinatu zuen. 1996 eta 2001 artean berriztatze lanak egin zitzaizkion. Gaur egun hitzaldi, kontzertu eta ospakizunetarako erabiltzen da gehienbat.

## Liburutegia 
Carolina Rediviva izena du Unibertsitateko liburutegiak. Bertan 5'25 milioi liburu eta aldizkari daude, 61.959 eskuizkribu, 7.133 musika paper eta 345.734 mapa besteak beste. 1691 urtean sortu zen *Academia Carolina* izenarekin eta 1702ko sute handitik libratu zen Uppsalako eraikin bakarretakoa izan zen. 1778 urtean eraitsi egin zuten eta gaur egungo eraikina 1841ekoa da.

## Fakultateak 
* Arte eta Giza Zientziak
* Medikuntza
* Zientzia eta Teknologia

## Unibertsitateari loturiko beste toki batzuk 
* Uppsalako Unibertsitateko Ospitaea
* Forum zaharra
* Obserbatorio zaharra
* Ekonomikum
* Lineoren lorategia
* Anders Celsiusen etxea eta obserbatorioa
* Lorategi botanikoak
* Ekerman House
* Julinsköld jauregia
* Skytteanum
* Oxenstierna House
* Regnellianum

## Iruditegia 

Irudi:Universitas Regia Upsaliensis.jpg|Eraikin nagusia.
Irudi:Carolina Rediviva Uppsala.JPG|Carolina Rediviva.
Irudi:GustavianumfrBiskopsgatan.JPG|Gustavianum.
Irudi:Uppsala cathedral with Gustavianum.jpg|Gustavianum museoa eta katedrala elkarren ondoan.
Irudi:Botaniska trädgården, Uppsala II.jpg|Unibertsitateko lorategi botanikoak.
Irudi:Linnéträdgården 4.jpg|Lineoren lorategia.

## Kanpo estekak
Suediako hiriak populazioaren arabera

[thumb|300px|[Suediako mapa, hiri nagusiak bertan.]]
**Suediako hiri nagusiak** honako hauek dira:

## Kanpo estekak
Un barrage contre le Pacifique (2008ko filma)

***Un barrage contre le Pacifique*** 2008ko Rithy Panh frantziar-kanbodiar zinema zuzendariaren film dramatikoa da, Marguerite Durasen izen bereko eleberrian oinarritua.

## Argumentua 
1930eko hamarkadako hasierako Frantziar Indotxinan Dufresne andrea alargunak arroz-soroak Hego Txinako itsasoko tifoien eraginetik babesteko hormak eraikitzen ditu. Joseph eta Suzanne bere seme-alabek, landaz nazkaturik, hirira joan nahi dute.

## Aktoreak 
* Isabelle Huppert : Madame Dufresne, ama
* Gaspard Ulliel : Joseph
* Àstrid Bergès-Frisbey : Suzanne
* Randal Douc : Monsieur Jo
* Stéphane Rideau : Agosti
* Lucy Harrison : Carmen
* Vincent Grass : Bart
* Ingrid Mareski : « Chez Bart » jatetxearen bezeroa
* Duong Vanthon

## Kanpo estekak 
* Filmaren IMDBko fitxa irakurgai